CELEX: 52020PC0792
Language: fi
Date: 2020-12-04
Title: Ehdotus NEUVOSTON ASETUS asetuksen (EU) 2020/123 muuttamisesta harmaaturskan vuoden 2020 kalastusmahdollisuuksien osalta

EUROOPAN KOMISSIO
            Bryssel 4.12.2020
            COM(2020) 792 final
            2020/0351(NLE)
            Ehdotus
            NEUVOSTON ASETUS
            asetuksen (EU) 2020/123 muuttamisesta harmaaturskan vuoden 2020 kalastusmahdollisuuksien osalta
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               Neuvosto vahvisti lokakuussa jokavuotiseen tapaan harmaaturskan kalastukselle alustavan TACin, jonka soveltaminen alkaa 1. marraskuuta. Tänä vuonna alustava TAC kattaa kuitenkin vain 1. marraskuuta 2020 ja 31. joulukuuta 2020 välisen ajan, kunnes EU:n ulkopuolisten maiden kanssa käytävät neuvottelut saadaan päätökseen. Viimeaikaiset tiedot osoittavat, että TACille vahvistettu taso on riittämätön, minkä vuoksi sitä olisi mukautettava. 
            
            
               •Yhdenmukaisuus muiden alaa koskevien politiikkojen säännösten kanssa
            
            
               
                  Ehdotuksessa vahvistetaan kiintiöt asetuksen (EU) N:o 1380/2013 tavoitteiden mukaisille tasoille. 
               
            
            
               •Yhdenmukaisuus unionin muiden politiikkojen kanssa
            
            
               Ehdotetut toimenpiteet ovat yhteisen kalastuspolitiikan tavoitteiden ja sääntöjen mukaisia ja yhdenmukaisia kestävää kehitystä koskevan unionin politiikan kanssa.
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
            
               Euroopan unionin toiminnasta tehdyn sopimuksen (SEUT) 43 artiklan 3 kohta.
            
            
               •Toissijaisuusperiaate (jaetun toimivallan osalta) 
            
            
               Ehdotus kuuluu SEUT-sopimuksen 3 artiklan 1 kohdan d alakohdassa tarkoitettuun Euroopan unionin yksinomaiseen toimivaltaan. Sen vuoksi toissijaisuusperiaatetta ei sovelleta.
            
            
               •Suhteellisuusperiaate
            
            
               Ehdotus on suhteellisuusperiaatteen mukainen seuraavista syistä:
            
            
               Yhteinen kalastuspolitiikka on yhteinen koko unionille. SEUT-sopimuksen 43 artiklan 3 kohdan mukaan neuvoston tehtävänä on hyväksyä kalastusmahdollisuuksien vahvistamista ja jakamista koskevat toimenpiteet.
            
            
               •Välineen valinta
            
            
               Ehdotettu sääntelytapa: asetus.
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
         
         
            
               •Sidosryhmien kuuleminen
            
            
               Ehdotuksessa otetaan huomioon palaute, jota on saatu sidosryhmiltä, neuvoa-antavilta toimikunnilta, kansallisilta viranomaisilta, kalastusalan organisaatioilta sekä kansalaisjärjestöiltä. 
            
            
               •Asiantuntijatiedon keruu ja käyttö
            
            
               
                  Ehdotus perustuu kansainvälisen merentutkimusneuvoston (ICES) antamiin tieteellisiin lausuntoihin.
               
            
            
               •Vaikutustenarviointi
            
            
               Kalastusmahdollisuuksia koskevan asetuksen soveltamisala rajataan perussopimuksen 43 artiklan 3 kohdassa.
            
            
               •Sääntelyn toimivuus ja yksinkertaistaminen
            
            
               
                  Ei sovelleta.
               
            
            
               4.TALOUSARVIOVAIKUTUKSET
            
            
               Ehdotuksella ei ole vaikutuksia EU:n talousarvioon.
            
            
               5.LISÄTIEDOT
            
            
               •Toteuttamissuunnitelmat, seuranta, arviointi ja raportointijärjestelyt
            
            
               
                  Kalastusmahdollisuuksien käytön seurannasta TACien ja kiintiöiden avulla säädetään neuvoston asetuksessa (EY) N:o 1224/2009.
               
            
            
               •Ehdotukseen sisältyvän säännöksen yksityiskohtainen selitys
            
            
               Ehdotetulla muutoksella muutetaan neuvoston asetusta (EU) 2020/123 harmaaturskalle asetuksella (EU) 2020/1579 1. marraskuuta 2020 ja 31. joulukuuta 2020 väliseksi ajaksi vahvistetun alustavan TACin mukauttamiseksi. 
            
            
               Harmaaturskan TAC vahvistetaan kalastusmahdollisuuksia koskevassa asetuksessa, joka kattaa Atlantin ja Pohjanmeren. Koska kalastus kuitenkin ajoittuu 1. marraskuuta ja seuraavan vuoden 31. lokakuuta väliselle ajalle, alustava TAC vahvistetaan tämän ajoituksen vuoksi Itämeren kalastusmahdollisuuksien vahvistamisesta lokakuussa annetussa asetuksessa. TACia mukautetaan myöhemmin, kun hyväksytään kalastusmahdollisuuksia koskeva asetus, joka kattaa Atlantin ja Pohjanmeren, minkä ansiosta on mahdollista ottaa huomioon myös EU:n Norjan kanssa käymissä neuvotteluissa mahdollisesti esiin tulleet seikat. 
            
            
               Harmaaturskan alustava TAC vahvistettiin sen vuoksi eräiden kalakantojen ja kalakantaryhmien Itämerellä sovellettavien kalastusmahdollisuuksien vahvistamisesta vuodeksi 2021 ja asetuksen (EU) 2020/123 muuttamisesta tiettyjen muilla vesillä sovellettavien kalastusmahdollisuuksien osalta 29 päivänä lokakuuta 2020 annetussa neuvoston asetuksessa (EU) 2020/1579. Kansainvälisen merentutkimusneuvoston (ICES) viimeisimmän saatavilla olevan tieteellisen lausunnon perusteella harmaaturskan unionin TAC 12 kuukauden aikajaksolle olisi 140 000 tonnia. Tänä vuonna harmaaturskan alustava TAC vahvistettiin kuitenkin 30 000 tonniin, jotta katettaisiin ainoastaan 1. marraskuuta 2020 ja 31. joulukuuta 2020 välinen aika, kunnes EU:n ulkopuolisten maiden kanssa käytävät neuvottelut saadaan päätökseen. 
            
            
               Tanskan hiljattain toimittamat tiedot ovat kuitenkin osoittaneet, että alustava TAC ei ole riittävä, kun otetaan huomioon kalastustoiminnan odotettu määrä vuoden loppuun asti. Tanska on harmaaturskan kalastuksessa lähes yksinomainen kiintiön haltija. Pääasiallinen kalastuskausi ulottuu vuodesta riippuen syyskuusta tammikuuhun, ja kalastuksen kiireisin kausi ulottuu lokakuusta joulukuuhun. Tuoreimpien toimitettujen kalastustietojen mukaan saaliit olivat syyskuussa noin 3 700 tonnia ja lokakuussa yli 21 000 tonnia. Tanska arvioi, että marras- ja joulukuussa saalistaso on vähintään sama kuin lokakuussa. Neuvoston asetuksessa (EU) 2020/123 harmaaturskalle vahvistettua TACia olisi sen vuoksi korotettava, jotta kalastusta voitaisiin jatkaa vuoden loppuun asti noudattaen kuitenkin täysin ICESin saalislausuntoa. 
            
            
               •Yhdistyneen kuningaskunnan kuuleminen
            
            
               Koska tämä asetus on määrä antaa Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyssä sopimuksessa määrätyn siirtymäkauden aikana, komissio kuulee Yhdistynyttä kuningaskuntaa mainitun sopimuksen 130 artiklan 1 kohdan mukaisesti.
            
         
         
            
               2020/0351 (NLE)
            
            
               Ehdotus
            
            
               NEUVOSTON ASETUS
            
            
               asetuksen (EU) 2020/123 muuttamisesta harmaaturskan vuoden 2020 kalastusmahdollisuuksien osalta
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan,
            
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
            
               (1)Neuvoston asetuksessa (EU) 2020/123
                  1
                vahvistetaan unionin vesillä ja unionin aluksiin tietyillä unionin ulkopuolisilla vesillä sovellettavat tiettyjen kalakantojen ja kalakantaryhmien kalastusmahdollisuudet vuodeksi 2020. Siinä vahvistetaan muun muassa harmaaturskan ja sen kanssa saatujen sivusaaliiden kalastusmahdollisuudet 31 päivään lokakuuta 2020 kansainvälisen merentutkimusneuvoston (ICES) alueen 3a vesillä sekä unionin vesillä ICES-alueella 2a ja ICES-suuralueella 4. 
            
            
               (2)Neuvoston asetuksella (EU) 2020/1579
                  2
                muun muassa muutettiin asetusta (EU) 2020/123 edellä mainitun kalastuksen alustavien kalastusmahdollisuuksien vahvistamiseksi 1 päivän marraskuuta 2020 ja 31 päivän joulukuuta 2020 väliseksi ajaksi.
            
            
               (3)Koska kyseiset alustavat kalastusmahdollisuudet kattavat vain kaksi kuukautta kalastusvuodesta, ne vahvistettiin selvästi alle ICESin antaman saalislausunnon.
            
            
               (4)Harmaaturskan kalastuskausi kestää yleensä syyskuusta tammikuuhun, ja kalastuksen kiireisin kausi ulottuu lokakuusta joulukuuhun. Komissiolle toimitetut viimeisimmät saalistiedot osoittavat, että lokakuussa pyydettiin yli 21 000 tonnia harmaaturskaa. Kun nämä luvut ekstrapoloidaan harmaaturskan kalastuksen aiempien saalismallien perusteella, voidaan todeta, että alustavat kalastusmahdollisuudet eivät hyvin todennäköisesti riitä kattamaan kalastustoimintaa vuoden loppuun saakka. Sen vuoksi on aiheellista mukauttaa kyseisiä alustavia kalastusmahdollisuuksia uusimpien arvioiden mukaisesti noudattaen kuitenkin täysin ICESin lausuntoa. 
            
            
               (5)Sen vuoksi asetusta (EU) 2020/123 olisi muutettava.
            
            
               (6)Koska kyseiset alustavat kalastusmahdollisuudet ulottuvat 31 päivään joulukuuta 2020, tämän asetuksen olisi tultava voimaan välittömästi sen jälkeen, kun se on julkaistu.
            
            
               (7)Yhdistynyttä kuningaskuntaa on kuultu Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen 130 artiklan 1 kohdan mukaisesti,
            
            
               ON HYVÄKSYNYT TÄMÄN ASETUKSEN:
            
            
               1 artikla 
                  Asetuksen (EU) 2020/123 muuttaminen 
            
            
               Muutetaan asetus (EU) 2020/123 tämän asetuksen liitteen mukaisesti.
            
            
               2 artikla 
               Voimaantulo ja soveltamisaika
            
            
               Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. 
            
         
         
            
               Sitä sovelletaan 31 päivään joulukuuta 2020.
            
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  
                        Neuvoston asetus (EU) 2020/123, annettu 27 päivänä tammikuuta 2020, unionin vesillä ja unionin kalastusaluksiin tietyillä unionin ulkopuolisilla vesillä sovellettavien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2020 (EUVL L 25, 30.1.2020, s. 1).
               
               
                  
                     (2)
                  
                        Neuvoston asetus (EU) 2020/1579, annettu 29 päivänä lokakuuta 2020, eräiden kalakantojen ja kalakantaryhmien Itämerellä sovellettavien kalastusmahdollisuuksien vahvistamisesta vuodeksi 2021 ja asetuksen (EU) 2020/123 muuttamisesta tiettyjen muilla vesillä sovellettavien kalastusmahdollisuuksien osalta (EUVL L 362, 30.10.2020, s. 3).
               
            
      
    ---documentbreak--- 
      
         
               EUROOPAN KOMISSIO
            Bryssel 4.12.2020
            COM(2020) 792 final
            LIITE
            asiakirjaan
            Ehdotus neuvoston asetukseksi
            asetuksen (EU) 2020/123 muuttamisesta harmaaturskan vuoden 2020 kalastusmahdollisuuksien osalta
            
               
         
         
            
               LIITE 
            
            
               Korvataan asetuksen (EU) 2020/123 liitteessä I A lajeja koskevassa taulukossa harmaaturskaa ja sen kanssa saatuja sivusaaliita ICES-alueella 3a sekä unionin vesillä ICES-alueella 2a ja ICES-suuralueella 4 koskeva kohta seuraavasti:
            
            
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        ”Laji:
                     
                  
                  
                     
                        Harmaaturska ja sen kanssa saadut sivusaaliit
                     
                     
                         
                     
                  
                  
                     
                        Alue:
                     
                  
                  
                     
                        3a; unionin vedet alueilla 2a ja 4
                     
                  
               
                     
                         
                     
                  
                  
                     
                        Trisopterus esmarkii
                     
                  
                  
                     
                         
                     
                  
                  
                     
                         
                     
                  
                  
                     
                        (NOP/2A3A4.)
                     
                  
                  
                     
                         
                     
                  
                  
                     
                         
                     
                  
               
                     
                        Aikaväli
                     
                  
                  
                     
                        1. marraskuuta 2019 – 31. lokakuuta 2020
                     
                  
                  
                     
                  
                  
                     
                        1. marraskuuta 2020 – 31. joulukuuta 2020
                     
                  
                  
                     
                  
                  
                     
                         
                     
                  
                  
                     
                        Analyyttinen TAC
                     
                     
                         
                     
                     
                         
                     
                  
                  
                     
                         
                     
                  
               
                     
                        Tanska
                     
                  
                  
                     
                        72 433
                     
                  
                  
                     
                        (*)(***)
                     
                  
                  
                     
                        49 953
                     
                  
                  
                     
                        (*)(******)
                     
                  
                  
                     
                  
                  
                     
                        Asetuksen (EY) N:o 847/96 3 artiklaa ei sovelleta.
                     
                  
               
                     
                        Saksa
                     
                  
                  
                     
                        14
                     
                  
                  
                     
                        (*)(**)(***)
                     
                  
                  
                     
                        10
                     
                  
                  
                     
                        (*)(**)(******)
                     
                  
                  
                     
                  
                  
                     
                        Asetuksen (EY) N:o 847/96 4 artiklaa ei sovelleta.
                     
                  
               
                     
                        Alankomaat
                     
                  
                  
                     
                        53
                     
                  
                  
                     
                        (*)(**)(***)
                     
                  
                  
                     
                        37
                     
                  
                  
                     
                        (*)(**)(******)
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Unioni
                     
                  
                  
                     
                        72 500
                     
                  
                  
                     
                        (*)(***)
                     
                  
                  
                     
                        50 000
                     
                  
                  
                     
                        (*)(******)
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Norja
                     
                  
                  
                     
                        14 500
                     
                  
                  
                     
                        (****)
                     
                  
                  
                     
                        p.m.
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Färsaaret
                     
                  
                  
                     
                        5 000
                     
                  
                  
                     
                        (*****)
                     
                  
                  
                     
                        p.m.
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        TAC
                     
                     
                  
                  
                     
                        Ei merkitystä 
                     
                  
                  
                     
                  
                  
                     
                        Ei merkitystä
                     
                     
                  
                  
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
               
                     
                        (*)
                     
                  
                  
                     
                        Kiintiöstä saa olla koljan ja valkoturskan sivusaaliita enintään 5 prosenttia (OT2/*2A3A4). Koljan ja valkoturskan sivusaaliit, jotka luetaan kiintiöön tämän säännöksen nojalla, ja niiden lajien sivusaaliit, jotka luetaan kiintiöön asetuksen (EU) N:o 1380/2013 15 artiklan 8 kohdan nojalla, saavat yhteenlaskettuna olla enintään 9 prosenttia kiintiöstä.
                     
                  
               
                     
                        (**)
                     
                  
                  
                     
                        Kiintiöön saa pyytää ainoastaan ICES-alueilla 2a, 3a ja 4 sijaitsevilla unionin vesillä.
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        (***)
                     
                  
                  
                     
                        Unionin kiintiöön saa pyytää vain 1. marraskuuta 2019 – 31. lokakuuta 2020 välisenä aikana.
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        (****)
                     
                  
                  
                     
                        Käytettävä lajittelulaitetta.
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        (*****)
                     
                  
                  
                     
                        Käytettävä lajittelulaitetta. Mukaan lukien enintään 15 prosenttia tahattomia sivusaaliita (NOP/*2A3A4), jotka luetaan tähän kiintiöön.
                     
                  
                  
                     
                  
               
                     
                        (******)
                     
                  
                  
                     
                        Unionin kiintiöön saa pyytää 1. marraskuuta 2020 – 31. joulukuuta 2020 välisenä aikana.”